**NTŠHA SA MAFAHLENG A GAGO**

**Molaokakanywa wa Sehlongwa sa Bosetšhaba sa Afrika Borwa sa Maphelo a Setšhaba [B16-2017]**

Komiti ya Phothefolio ya tša Maphelo e laletša batho bao ba nago le kgahlego le batšeakarolo bao ba swanetšego gore ba romele ditšhišinyo tšeo di ngwadilwego le go laetša kgahlego ya go tlo bolela ka molomo wa go ja bogobe ka **Molaokakanywa wa Sehlongwa sa Bosetšhaba sa Afrika Borwa sa Maphelo a Setšhaba** **[B16 – 2017].**

**Maikemišetšo a Molaokakanywa ke go fa sebaka sa tlhomo ya Sehlongwa sa Bosetšhaba sa Afrika Borwa sa Maphelo a Setšhaba gore go be le kgokagano, le maitshwaro moo go lego maleba, tlhahlobo ya bolwetši le kgobalo; go aba ka ditirelo tšeo di ikgethilego tša maphelo a setšhaba, ditsenogare tša maphelo a setšhaba, tlhahlo le dinyakišišo tšeo di lebišitšwego go ditlhohlo tše kgolo tša maphelo tšeo di amago setšhaba sa Rephabliki; le gona go abelana ka ditaba tša go amana le tšona.**

Dipolelo tšeo di šomišitšwego go kwalakwatša Molaokakanywa ke Seisimane, Seburu, Sethosa, Sezulu, Seswatsi, Setebele, Sepedi, Setswana, Sesotho, Sevenda, le Setsonga. Kwalakwatšo ya go mema batho go e tla ba ka dipolelo tša mafelo ao batho ba di bolelago.

Ditheetšo tša setšhaba di tla swarwa ka la 15 – 17 Agostose 2017, Palamenteng, Cape Town.

Ditšhišinyo tšeo di ngwadilwego di swanetše go lebišwa go Mdi Vuyokazi Majalamba atereseng ya: Portfolio Committee on Health 3rd floor, 90 Plein Street, Cape Town 8000, imeile go vmajalamba@parliament.gov.za goba fekese go 086 694 3279 letšatši pele ga la 28 Julae 2017. Go tlaleletša ditshwayatshwao tšeo di ngwadilwego, hle laetša ge e le gore o ka ba le kgahlego ya go tlo bolela ka molomo wa gago wa go ja bogobe.

Dikhophi ka Molaokakanywa di ka hwetšagala go Mdi Vuyokazi Majalamba (021) 403 3770, sele 083 709 8522 goba go [www.parliament.gov.za](http://www.parliament.gov.za)

**E phatlaladitšwe ke MP Dunjwa, Mdi ML; Modulasetulo wa Komiti ya Phothefolio ya tša Maphelo.**